 Autorităţile din Guatemala, în alertă după erupția vulcanului Pacaya. Cenușa vulcanică a acoperit capitala țării.
Cenușa vulcanică a acoperit trotuarele și mai multe mașini din Ciudad de Guatemala. Aeroportul Internațional La Aurora a fost închis din cauza norului imens de cenușă. O furtună puternică a izbucnit după ultima erupție.
Autorităţile din Guatemala sunt în alertă, după ce vulcanul Pacaya înregistrează activitate de aproape două luni.Acum a erupt din nou, iar cenușa vulcanică s-a împrăștiat deasupra capitalei Ciudad de Guatemala. A acoperit trotuarele şi mai multe mașini.Aeroportul Internațional La Aurora, aflat la 45 de kilometri de capitală, este închis deocamdată. Mai multe avioane au rămas la sol, iar un zbor a fost deviat către El Salvador. Pentru moment nu au fost anunţate evacuări în zonele din jurul vulcanului.O furtună a izbucnit imediat după erupția vulcanului. Localnicii mai curajoși au filmat spectacolul naturii.Erupția unui vulcan a fost primită cu mai mult entuziasm în Islanda, în urmă cu 4 zile. Fenomenul a venit după o pauză de 800 de ani, iar islandezii s-au îngrămădit să vadă lava de aproape. Imaginile au devenit virale.